Clase gramaticałe

Ła clase gramaticałe o clase nominałe, in lenguìstica ła xe uno dei modi che łe łéngue łe dopra par clasificar i nomi e poder métarli in rełasion (métarli d'acordo) co agetivi, pronomi, artìcołi e verbi quando che se fa na fraxe. Ogni łéngua ła ga i só criteri de clasificasion come par exenpio:

 "animà/inanimà"
 "uman/no-uman", "uman/bestia/pianta/èser soranaturałe" evc...
 xenare gramaticałe convensionałe "maschil/feminil/nèutro"
 xenare naturałe cioè el seso vero de l'èser vivente in question (ma nò par łe robe)
 varie conbinasion dei criteri qua sóra

El xenare gramaticałe, donca, el vien considerà da serti lenguisti un sotogrupo de ła clase seben che altri i dòpare "xenare" come sinònimo pien de "clase".

Categoria:gramàdega